Fastlaunasamningum á Landspítalanum verður sagt upp og telur forstjóri spítalans að það muni spara hundruð milljóna . stöð 2 Forstjóri Landspítalans telur að hægt verði að spara hundruð milljóna króna þegar búið verður að segja upp fastlaunasamningum á spítalanum . Hann útilokar ekki uppsagnir en vonar að hægt verði að fækka fólki í gegnum starfsmannaveltu . Landspítalinn þarf að skera niður um þrjá milljarða króna á næsta ári og kynnti forstjóri spítalans viðamiklar aðhaldsaðgerðir í haust . Meðal aðgerða sem nú er að einhverju leiti komin til framkvæmda eru uppsagnir á fastlaunasamningum starfsfólks . Páll Matthíasson , forstjóri Landspítalans , segir að ýmsu verði breytt í rekstri spítalans , þar á meðal verði ódýrari lyf notuð og markvissari rannsóknum beitt.stöð 2 „ Við erum að fara í þetta stétt af stétt hér á spítalanum og byrjum á þeim sem hafa hæstar upphæðir í fastlaunasamningum , “ segir Páll Matthíasson , forstjóri Landspítalans . „ Fyrst eru það læknar , það eru að einhverju leyti hjúkrunarfræðingar , stjórnendur og starfsfólk á stoðsviðum , þetta eru allt hlutir sem við munum þurfa að fara í . “ Páll segir hundraði milljóna króna verða sparaða með uppsögnum á fastlaunasamningum en hærri sparnaður verði þó í öðru . Læknafélag Íslands hefur líst yfir að það hafni skipulagsbreytingum forstjórans og jafnlaunavottun . Forstjórinn vill ekki tjá sig um einstakar stéttir . Tímabundnar ráðningar hafa í mörgum tilfellum ekki verið endurnýjaðar á Landspítalanum.stöð 2 „ Mér finnst reyndar almennt að þeir sem þetta snertir sýni þessu skilning en auðvitað er enginn ánægður með það að lækka sín laun . Við erum síðan í rekstri að fara í fjölmargt , við erum til dæmis að nota ódýrari lyf sem eru samt jafn góð og í markvissari í rannsóknum , “ segir Páll . Páll segir jafnframt að fækka þurfi fólki . „ Okkar markmið er að vernda klíníska þjónustu , uppsagnir sem þegar hafa átt sér stað snúa að framkvæmdastjórum og hafa átt sér stað , í einhverjum tilvikum höfum við ekki endurnýjað tímabundnar ráðningar en svo er hér mikil starfsmannavelta og við notum hana fyrst og fremst til að fækka fólki . Það er þó ekki hægt að útiloka að það þurfi að segja upp einhverju fólki , “ segir Páll . Viðbót frá Landspítalanum klukkan 10:24 Vegna fréttaflutnings um að öllum fastlaunasamningum á Landspítala verði sagt upp , þá vill spítalinn árétta eftirfarandi . Landspítali hefur mótað þá stefnu að samningar um yfirvinnu á föstum forsendum verði framvegis tímabundnir til að auka skilvirkni og sveigjanleika í starfseminni , ásamt því að mæta hagræðingarkröfum . Í því skyni þarf að segja upp núgildandi samningum þar sem þeir voru flestir ótímabundnir . Oftast fækkar fjölda tíma í fastri yfirvinnu við þessa breytingu , enda er markmiðið hagræðing auk samræmingar . Þessi vinna er hafin , en mun taka einhverja mánuði þar sem hún er vandasöm og tímafrek . Við þá vinnu verður leitast við að gæta samræmis milli hópa í innbyrðis samanburði .